Sem aðildarsamtök og meðlimir Soka Gakkai International ( SGI ) , helgum við okkur þeim markmiðum og hlutverki að leggja okkar af mörkum til friðar , menningar og menntunar , með heimspeki og hugsjónir búddhisma Nichiren Daishonin að leiðarljósi . Við gerum okkur grein fyrir að aldrei fyrr í sögunni hefur mannkynið upplifað samtímis jafn gífurlegar andstæður stríðs og friðar , mismununar og jafnréttis , fátæktar og allsnægta eins og á 20. öldinni . Þróun á sífellt flóknari hernaðartækni eins og kjarnorkuvopnum hefur skapað ástand þar sem sjálf lífsafkoma mannkynsinsins hangir á bláþræði . Sá raunveruleiki sem felur í sér ofbeldisfulla mismunun og aðgreiningu á þjóðarbrotum og trúarbrögðum býður upp á endalausa hringrás átaka . Eigingirni og óhóf mannkynsins hafa orsakað vandamál á heimsmælikvarða . Þeirra á meðal eru vanvirðing á náttúrunni og sívaxandi efnahagsleg gjá milli ríkra og fátækra þjóða , sem hafa alvarlegar afleiðingar í för með sér fyrir sameiginlega framtíð mannkynsins . Við trúum því að búddisminn , mannúðarheimspeki Nichiren Daishonin , byggð á óendanlegri virðingu fyrir helgi lífsins og umhyggju fyrir öllu lífi , geri einstaklingnum fært að rækta og birta meðfædda visku . Hún nærir sköpunargáfu mannsandans sem gerir einstaklingum kleift að yfirstíga erfiðleika og þær ógnir sem mannkynið stendur frammi fyrir . Þannig getur vonin um samfélög sem þrífast hlið við hlið í friðiog velgengni orðið að veruleika . Meðlimir og aðildarsamtök SGI eru ákveðin í að halda á lofti merki heimsborgarans , í anda umburðarlyndis og virðingar fyrir mannréttindum , með mannúð búddismans að leiðarljósi . Við tökumst á við þau sameiginlegu vandamál sem mannkynsið stendur frammi fyrir með viðræðum og raunhæfu framtaki byggðu á staðfastri skuldbindingu okkar um baráttu án ofbeldis . Hér með fylgjum við þessari stefnuskrá og staðfestum eftirfarandi tilgang og grundvallaratriði . SGI mun helga sig friði , menningu og menntun , fyrir hamingju og velferð mannkynsins , byggðu á virðingu búddismans fyrir helgi lífsins . SGI mun samkvæmt hugsjóninni um heimsborgararétt vernda grundvallarmannréttindi og undir engum kringumstæðum mismuna einstaklingum eða fara í manngreinarálit . SGI mun virða og vernda trúfrelsi og tjáningarfrelsi í trúmálum . SGI mun efla skilning á búddisma Nichiren Daishonin með persónulegum samskiptum og stuðla þannig að hamingju hvers einstaklings . SGI og aðildarsamtök þess munu hvetja meðlimi til að leggja sitt af mörkum til að stuðla að velgengni þess þjóðfélags sem þeir búa í með því að reynast góðir þegnar . SGI mun virða sjálfstæði og sjálfstjórn aðildarsamtaka sinna í samræmi við aðstæður í hverju landi . SGI mun , samkvæmt kenningum búddismans um umburðarlyndi , virða önnur trúarbrögð , taka þátt í umræðum við fulltrúa þeirra og vinna með þeim að lausn á grundvallarmálefnum sem varða allt mannkynið . SGI mun virða fjölbreytileika allra menningarsamfélaga , efla menningarsamskipti þeirra á milli og skapa þannig alþjóðasamfélag sem byggist á gagnkvæmum skilningi , sátt og samlyndi . SGI mun stuðla að verndun náttúru og umhverfis samkvæmt kenningum búddismans um gagnvirkt samband manns og náttúru . SGI mun leggja sitt af mörkum til að stuðla að menntun í leit að sannleika og þekkingu , til að gera öllum manneskjum kleift að þroska eigin persónuleika og lifa innihaldsríku og hamingjusömu lífi .